Selv om hypotesen/loven er blitt tilskrevet Edwin Hubble, ble den først utledet av den belgiske presten og astronomen Georges Lemaître fra hans studier i generell relativitet i en artikkel fra 1927 der han viste at universet er metrisk ekspanderende, og foreslo en hastighetsrate for ekspansjonen, som nå er kjent som . To år etter bekreftet Edwin Hubble lovens validitet og fremsatte en mer nøyaktig formel for den konstant som nå bærer hans navn. Hastigheten av objektene ble utledet fra deres rødforskyvninger, hvorav mange var blitt målt tidligere av Vesto Slipher (1917) og knyttet til hastighet av ham.